Jeder bannouriezh

Ur jeder bannouriezh, en hoplologiezh, zo ur meziant pe un arload gouest da jediñ bannouriezh ur vannadell en ur gemer e kont elfennoù roet gant e implijer, evel pellder ar sibl, tizh ha tu an avel, kenefeder bannouriezh ha/pe doare ar munision, hag elfennoù all. Implijet e vez gant an dennerien a-bell e bed ar sportoù tennañ, ha gant an dennerien-resisted hag ar sniperien en armeoù dreist-holl. Kemer a ra plas an taolennoù bannouriezh implijet gant an dennerien betek bremañ.

Kalz embregerezhioù munisionoù evel Hornady, Sellier & Bellot, Norma ha Lapua a ginnig jederioù bannouriezh digoust, hag a c'hall bezañ implijet e stumm arloadoù pe enlinenn ouzh urzhiataerioù. Strelok zo unan eus an arloadoù dizalc'h brudetañ.

 Binvioù elektronek 
An embregerezh belgiat FN Herstal en deus ijinet an FN Elity, ur benveg da vezañ savet war ur fuzuilh pe ur vindrailherez, bodet ennañ ur jeder bannouriezh, ur skramm, un telemetr laser, poenterioù laser hag isruz, ha kaptorioù temperadur, gwask ha glebor. Seurt binvioù, anvet jederioù bannouriezh ivez, a c'hall kemer plas dafar ponneroc'h implijet gant sniperien hag o spoterien, ha gwellaat tennoù ar soudarded war an dachenn. Hervez amprouennoù kaset gant arme Bro-C'hall e 2022 eo bet skañvaet dafar ar sniperien eus 6 kg ha gwellaet resisted o zennoù eus 25% a-drugarez dezho LAGNEAU Laurent, L’armée de Terre a passé une « importante commande » de calculateurs balistiques FN Elity pour ses tireurs d’élite, Opex360, 07/02/2023 (lennet d'ar 06/01/2026). Embregerezhioù all evel SIG Sauer o deus kroget da ginnig dafar heñvel SIG Sauer KILO WARP Rangefinder with Real-Time Ballistic Calculator, The Firearm Blog, 27/06/2025 (lennet d'ar 06/01/2025), ha ledanaet e vo implij ar jederioù bannouriezh e-giz-se gant an armeoù en dazont moarvat.

 Daveennoù 

Rummad:Bannouriezh
Rummad:Meziantoù
Rummad:Hoplologiezh
Rummad:Arloadoù